இரவு படுக்கப்போகும் முன்பு வெந்நீரில் முகத்தை கழுவிய பின் முகப்பருக்கள் மீது தேள் கொடுக்கு இலையின் சாறை பூசிவர வெகு விரைவில் முகப்பரு சரியாகும். அம்மான் பச்சரிசியை பயன்படுத்தி முகப்பருக்களை போக்கலாம். அம்மான் பச்சரிசி செடியின் தண்டுகளை உடைத்தால் வரும் பாலை முகப்பருவின் மீது பூசிவர முகப்பரு சரியாகும். மருக்கள் குணமாக இந்த பாலை பயன்படுத்தலாம். அம்மான் பச்சரிசி புல்லோடு புல்லாக வளரக்கூடியது. பூ கொத்துக்களை உடையது. பால் நிறைந்தது. ஆஸ்துமாவுக்கு மருந்தாகிறது. இதன் பாலை பூசுவதால் முகப்பரு சரியாவதுடன், வடுக்கள் இல்லாமல் போகும். தேன் மெழுகை பயன்படுத்தி முகப்பருக்கான மருந்து தயாரிக்கலாம்.